CELEX: 62012CA0303
Language: fi
Date: 2013-12-12 00:00:00
Title: Asia C-303/12: Unionin tuomioistuimen tuomio (viides jaosto) 12.12.2013 (Tribunal de première instance de Liègen (Belgia) esittämä ennakkoratkaisupyyntö) — Guido Imfeld ja Nathalie Garcet v. Belgian valtio (Sijoittautumisvapaus — Yhdenvertainen kohtelu — Tulovero — Kaksinkertaisen verotuksen välttämistä koskeva lainsäädäntö — Muusta valtiosta kuin asuinvaltiosta saadut tulot — Progressioehtoinen vapautusmenetelmä asuinvaltiossa — Henkilökohtaisen tilanteen ja perhetilanteen osittainen huomioon ottaminen — Työntekijän henkilökohtaiseen tilanteeseen ja perhetilanteeseen liittyvien tiettyjen veroetujen menettäminen)

22.2.2014   
            
            
               FI
            
            
               Euroopan unionin virallinen lehti
            
            
               C 52/15
            
         Unionin tuomioistuimen tuomio (viides jaosto) 12.12.2013 (Tribunal de première instance de Liègen (Belgia) esittämä ennakkoratkaisupyyntö) — Guido Imfeld ja Nathalie Garcet v. Belgian valtio
   (Asia C-303/12) (1)
   
   (Sijoittautumisvapaus - Yhdenvertainen kohtelu - Tulovero - Kaksinkertaisen verotuksen välttämistä koskeva lainsäädäntö - Muusta valtiosta kuin asuinvaltiosta saadut tulot - Progressioehtoinen vapautusmenetelmä asuinvaltiossa - Henkilökohtaisen tilanteen ja perhetilanteen osittainen huomioon ottaminen - Työntekijän henkilökohtaiseen tilanteeseen ja perhetilanteeseen liittyvien tiettyjen veroetujen menettäminen)
   2014/C 52/23
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de première instance de Liège
   
      Pääasian asianosaiset
   
   
      Kantaja: Guido Imfeld ja Nathalie Garcet
   
      Vastaaja: Belgian valtio
   
      Oikeudenkäynnin kohde
   
   Ennakkoratkaisupyyntö — Tribunal de première instance de Liège — EY 39 artiklan tulkinta — Kaksinkertaista verotusta koskevat sopimukset ja kansalliset säännökset — Muussa jäsenvaltiossa kuin asuinvaltiossa kokonaan saadut ja verotetut ansiotulot — Henkilökohtaisen tilanteen ja perhetilanteen osittainen huomioon ottaminen siinä valtiossa, jossa tulot saadaan — Tuloveron laskeminen asuinvaltiossa progressioehtoisen vapautusmenetelmän mukaisesti — Henkilökohtaiseen tilanteeseen ja perhetilanteeseen liittyvien veroetujen menettäminen
   
      Tuomiolauselma
   
   SEUT 49 artiklaa on tulkittava siten, että se on esteenä pääasioissa kyseessä olevan kaltaisen jäsenvaltion verosäännöstön soveltamiselle, jonka seurauksena tässä valtiossa asuva aviopari, joka saa tuloja sekä mainitusta valtiosta että toisesta jäsenvaltiosta, menettää tosiasiallisesti tietyn veroedun sen kohdistamissääntöjen vuoksi, vaikka tällä avioparilla olisi siihen oikeus, jos enemmän ansaitseva aviopuoliso ei saisi kaikkia tulojaan toisesta jäsenvaltiosta.
   
      (1)  EUVL C 287, 22.9.2012.